Technická univerzita vo Zvolene sa už po piatykrát zúčastňuje na Európskom veľtrhu pomaturitného a celoživotného vzdelávania Gaudeamus, ktorý sa koná 27. a 28. septembra 2017 v Nitre.

Na slávnostnom otvorení výstavy sa zúčastnil aj RNDr. Andrej Jankech, PhD., prorektor pre pedagogickú prácu.

Aj tento rok sa prezentujú všetky fakulty a univerzitné študijné programy. Zástupcovia z radov študentov a odborných asistentov informujú potenciálnych študentov, výchovných poradcov, pedagógov, ale i ostatných návštevníkov o možnostiach štúdia na našej univerzite, podmienkach prijatia na štúdium, mimoškolských aktivitách, ale i možností uplatnenia sa na trhu práce.

Záujem budúcich študentov o informácie ponúkaných študijných programov univerzitou je tento rok veľký a stánok univerzity je neustále plný mladých ľudí.